《送路纠归老丹阳》
宋代·陈师道

身退不待年，意足不待余。
宁闻有余论，但问我何如。
才名四十年，盛气盖诸儒。
独无金水力，竟与蛙黾俱。
晚为府中掾，直前不趑趄。
曾何愧俯仰，颇亦因嗫嚅。
有粟尚可糊，有酒尚可娱。
一朝脱章绶，用意不踌躇。
富贵亦何有，惜君宁挽裾。
人生一世间，谁得还其躯。
谢公江海人，此计竟亦疏。
千金一大钱，两子双明珠。
妙语发幽光，东坡为欷歔。
不知两疏去，能亦有此无。
聊为三径资，从子并门居。

作者简介：陈师道（1053～1102）北宋官员、诗人。字履常，一字无己，号后山居士，汉族，彭城（今江苏徐州）人。元祐初苏轼等荐其文行，起为徐州教授，历仕太学博士、颖州教授、秘书省正字。一生安贫乐道，闭门苦吟，有“闭门觅句陈无己”之称。陈师道为苏门六君子之一，江西诗派重要作家。亦能词，其词风格与诗相近，以拗峭惊警见长。但其诗、词存在着内容狭窄、词意艰涩之病。著有《后山先生集》，词有《后山词》。